stanford-oval/wikipedia huggingface dataset:
Paul McCartney
Diskografia > Studioalbumit > Sooloalbumit

McCartney (julkaistiin 17. huhtikuuta 1970) (UK #2) (US #1)
Ram (28. toukokuuta 1971) (UK #1) (US# 2)
McCartney II (16. toukokuuta 1980) (UK #1) (US #3)
Tug of War (26. huhtikuuta 1982) (UK #1) (US #1)
Pipes of Peace (31. lokakuuta 1983) (UK #4) (US #15)
Give My Regards to Broad Street (22. lokakuuta 1984)
Press to Play (1. syyskuuta 1986) (UK #8) (US #30)
Снова в СССР (31. lokakuuta 1988) (Neuvostoliitto) (30. syyskuuta 1991) (muu maailma)
Flowers in the Dirt (5. kesäkuuta 1989) (UK #1) (US #21)
Off the Ground (1. helmikuuta 1993) (UK #5) (US #17)
Flaming Pie (5. toukokuuta 1997) (UK #2) (US #2)
Run Devil Run (4. lokakuuta 1999) (UK #27) (US #12)
Driving Rain (12. marraskuuta 2001) (UK #26) (US #46)
Chaos and Creation in the Backyard (12. syyskuuta 2005) (UK #10) (US #6)
Memory Almost Full (4. kesäkuuta 2007) (UK #5) (US #3)
Kisses on the Bottom (7. helmikuuta 2012)
New (11. lokakuuta 2013)
Egypt Station (7. syyskuuta 2018)
McCartney III (11. joulukuuta 2020)
Diskografia > Studioalbumit > Wings

Wild Life (7. joulukuuta 1971) (UK #11) (US #10)
Red Rose Speedway (4. toukokuuta 1973) (UK #5) (US #1)
Band on the Run (7. joulukuuta 1973) (UK #1) (US #1)
Venus and Mars (27. toukokuuta 1975) (UK #1) (US #1)
Wings at the Speed of Sound (26. maaliskuuta 1976) (UK #2) (US #1)
London Town (31. maaliskuuta 1978) (UK #4) (US #2)
Back to the Egg (8. kesäkuuta 1979) (UK #6) (US #8)
Diskografia > Studioalbumit > Klassinen musiikki

Paul McCartney's Liverpool Oratorio (with Carl Davis) (1991)
Standing Stone (1997)
Working Classical (1999)
Ecce Cor Meum (2006)
Ocean's Kingdom (2011)
Yhteistyöalbumit
The Family Way (by the George Martin Orchestra) (1967)
Thrillington (Percy "Thrills" Thrillington) (1977)
Strawberries Oceans Ships Forest  (The Fireman) (1993)
Rushes (The Fireman) (1998)
Liverpool Sound Collage (2000)
Twin Freaks (with The Freelance Hellraiser) (2005)
Electric Arguments (The Fireman) (2008)
McCartney III Imagined (Paul McCartney & various artists) (2021)
Diskografia > Live-albumit

Wings over America (Wings, 10. joulukuuta 1976) (UK #8) (US #1)
Tripping the Live Fantastic (5. marraskuuta 1990) (UK #17) (US #26)
Tripping the Live Fantastic: Highlights! (12. marraskuuta 1990) (US #141)
Unplugged (The Official Bootleg) (20. toukokuuta 1991) (UK #7) (US #14)
Paul is Live (15. marraskuuta 1993) (UK #34) (US #78)
Back in the U.S. (26. marraskuuta 2002) (US #8)
Back in the World (17. maaliskuuta 2003) (UK #5)
Good Evening New York City (2009)
Amoeba Gig (2019)
One Hand Clapping (2024) Paul McCartney & Wings
Diskografia > Live-albumit > Kokoelmat

Wings Greatest (Wings) (1978)
All the Best! (1987)
Wingspan: Hits and History (2001)
Pure McCartney (2016)
Soolokiertueet

The Paul McCartney World Tour, 1989–1990
Unplugged Tour, 1991
The New World Tour, 1993
Driving World Tour, 2002
Back in the World tour, 2003
’04 Summer Tour, 2004
The ’US’ Tour, 2005
Secret Tour 2007, 2007
Summer Live ’09, 2009
Good Evening Europe Tour, 2009
Up and Coming Tour, 2010–2011
On the Run Tour, 2011–2012
Out There Tour, 2013–2015
One on One, 2016–2017
Freshen Up, 2018-2019
Got Back, 2022–2024
Valikoitu filmografia

Yeah, yeah, tässä me tulemme (1964, näyttelijänä)
Apua! (1965, näyttelijänä)
Magical Mystery Tour (1967, ohjaajana, kirjoittajana, tuottajana ja näyttelijänä)
Let It Be (1970, dokumentti)
Give My Regards to Broad Street (1984, näyttelijänä, käsikirjoittajana)
Eat the Rich (1987, näyttelijänä)
Pirates of the Caribbean: Salazar’s Revenge (2017, näyttelijänä)
Get Back (2021, dokumentti)
Kirjallisuutta

Benson, Ross: Paul McCartney. Mies myytin takana.  ((Paul McCartney. Behind the Myth, 1992.) Suomentanut Maija-Leena Remes)  Helsinki:  Kirjayhtymä, 1992.  ISBN 951-26-3724-3
Norman, Philip: Paul McCartney: elämäkerta.  Suomentanut Valkonen, Tero. Gummerus, 2016.  ISBN 9789512092536
Kurfürstendammin metroasema

Kurfürstendamm on Berliinin metron asema. Linjat U1 ja U9 risteävät asemalla. Asema sijaitsee Kurfürstendammin ja Joachimsthaler Straßen risteyksessä Wertheimin tavaratalon läheisyydessä.
Asema avattiin 28. elokuuta 1961 U9-linjan mukana. Pikabussilinjat M19, M29 ja M46 pysähtyvät aseman kohdalla.
Filip Bradarić

Filip Bradarić tappiollisen MM-kilpailujen 2018 loppuottelun jälkeen.
Filip Bradarić (s. 11. tammikuuta 1992 Split, Split-Dalmatia, Kroatia) on kroatialainen ammattilaisuransa päättänyt jalkapalloilija, pelipaikaltaan puolustava keskikenttäpelaaja. Hän on pituudeltaan 186-senttimetrinen.
Bradarić edusti urallaan lukuisia seuroja monista eri liigoista. Merkittävimpänä hän kuitenkin pelasi kotimaansa Kroatian ykkösliigassa muun muassa Hajduk Splitin ja Rijekan kautta yhteensä 150 ottelua, joissa hän teki yhdeksän maalia ja antoi 19 maalisyöttöä. Hän voitti jälkimmäisen kanssa kerran sekä Kroatian ykkösliigan mestaruuden kaudella 2016–2017 että Kroatian cupin kaudella 2016–2017.
Bradarić liittyi Kroatian A-maajoukkueeseen marraskuussa 2016 edustettuaan hetken myös muita maajoukkueita. Edustusjoukkueen kanssa hän pelasi MM-kilpailuissa 2018, jossa hän pelasi yhdessä ottelussa 26 peliminuuttia. Kroatia hävisi loppuottelussa Ranskalle.
Aiheesta muualla

Kuvia tai muita tiedostoja aiheesta Filip Bradarić Wikimedia Commonsissa
Kroatian joukkue – Jalkapallon MM-kilpailut 2018
1 Livaković |
2 Vrsaljko |
3 Strinić |
4 Perišić |
5 Ćorluka |
6 Lovren |
7 Rakitić |
8 Kovačić |
9 Kramarić |
10 Modrić |
11 Brozović |
12 L. Kalinić |
13 Jedvaj |
14 Bradarić |
15 Ćaleta-Car |
16 N. Kalinić |
17 Mandžukić |
18 Rebić |
19 Badelj |
20 Pjaca |
21 Vida |
22 Pivarić |
23 Subašić |
Valmentaja Dalić
Antalyanlahti

| Antalyanlahti> turk. Antalya Körfezi |
| --- | --- |
 Antalyan satama
  Antalyanlahti 
Sijainti:  Turkin etelärannikko
Valtio:   Turkki
Merialue:  itäisen Välimeren Levantinmeri GeoNames-tietokannassa 323775
Suurin syvyys:  2 000 m
Antalyan maakunnan rannikko
Antalyanlahti (turk. Antalya Körfezi) on itäisen Välimeren jatkeena olevan sivumeren, Levantinmeren pohjoisosassa sijaitseva ja Antalyan maakunnan etelärannikkoon rajautuva laaja merivesialue eli lahti Turkissa.
Anamurin kaupungin ja Teke niemimaahan ulottuvan Taurusvuorijonon välistä, osittain hiekkarantaa ja osittain jyrkkäkallioista lahden rantaviivaa on yhteensä noin 450 kilometrin verran. Rannikkoalueen yksi tärkeimmistä elinkeinoista on matkailu ja täällä sijaitsee sekä "Turkin matkailun pää-" että alueen tärkein, Turkin neljänneksi suurin historiallinen Antalyan kaupunki, johon lahden endonimen yksilöivä osa viittaa. Kemerin ja Gazipaşan välistä 220 kilometrin pituista rannikko-osuutta kutsutaan Turkin Rivieraksi. Muita suosittuja lomakohteita rannikolla ovat Side, Belek, Manavgat ja Alanya.
Geologia

Anatolian niemimaan eteläosassa sijaitsevan Antalyanlahden etelälaita on avoin Välimerelle ja muita kolmea reunaa ympäröi Turkin etelärannikko paksumetsäisine kukkuloineen kalkkikivirakenteisten Taurusvuorten rinteillä. Kalkkikivirakenteen ansiosta näillä kallioilla on tapahtunut karstiutumista, joten täällä on monia pieniä ja suuria luolia. Länsi- ja itäpuolisten rannikkojen hyvin jyrkät rinteet alkavat melkein merestä ja saavuttavat huomattavan korkeuden lyhyellä etäisyydellä Välimerestä. Kun lahden länsirannikolla vuoret laskeutuvat kohtisuoraan mereen, rannikolle on muodostunut veden huuhtomia, ulkonevia, vaakarakoilun synnyttämiä rosoisia kalliokielekkeitä ja nopeasti syvenevää vesialuetta. Lahden itärannalla vuoret kulkevat rannikon suuntaisesti, kun taas pohjoinen rannikko on matala ja hiekkainen ja siinä kasvaa matalia pensaita ja mäntyjä.
Antalyanlahdella on pituutta 74 kilometriä ja leveyttä lahden suulla 216 km, suurin syvyys 2 000 metriä ja rannikkovesien syvyyttä 82–91 metriä, puolipäiväisten vuorovesien korkeus 0,4 metriä. Lahteen virtaavat Manavgat joen ja Aksu puron lisäksi Köprüçay eli muinainen Eurymedonin joki, joka on tunnettu Kimonin kaksoisvoitosta taisteluissa persialaisia vastaan.
Lahdessa ei ole merkittävän suuria saaria. Antalyan- ja Finike-lahden välissä läntisen Gelidonya- tai Khelidonia-niemen edustalla on Besadalar tai Bes Adalar (myös Khelidonia) viidestä saaresta koostuva ryhmä, jossa suurin on nimeltään Devecitaşı Ada. Kaksi näistä saarista on neljästä viiteensataan metriä korkeita ja kolme muuta ovat pieniä ja karuja. Asumaton Suluada (myös Sulu Ada eli Sulu saari, kutsuttiin muinaisina aikoina Krambusaksi) sijaitsee Antalyanlahden läntisimmässä päässä noin 7 km Cape Gelidonyan niemestä ja 1,5–2 kilometrin päässä Adrasanin rannasta. Saari tunnetaan makean veden lähteistään ja se on ollut tärkeä keidas merimiehille kautta aikojen. Sen kylmän veden uskotaan parantavan ja huhun mukaan niillä, jotka juovat tätä vettä, munuaiskivet poistuvat. Antalyanlahden länsipuolella on vielä Üçadalar-niminen kolmen luodon ryhmä, joka on osa Kemerin aluetta Antalyan maakunnassa.
Rannikolla on tyypillinen kuuma ja kuiva välimerenilmasto.
Eliöstö

Antalyanlahti edustaa kalaisaa merialuetta. Siinä on meribassia, makrillia, meriahventa, kultaotsa-ahventa, pietarinkalaa, merikrottia, mustekaloja, rapuja, hummereita, isokokoisia meriankeriaita, jopa harvinaisia kiiltolahnoja jne. Katkarapujen pyyntiin käytetään sekä tavallisia että trooliverkkoa. Tällä alueella käytetään niin syvänmeren kuin matalan veden trooleja, joilla pyydetään monenlaisia taloudellisesti tärkeitä katkarapulajeja.
Antalyanlahteen saapuvat yhä useammat Punaisenmeren "invasiiviset" kalalajit, joita on luokiteltu taloudellista arvoa vaillaoleviksi, ja jotka hävittävät Antalyan maakunnan rannikkovesien paikalliset ainutlaatuiset kalalajit. Välimeren ja Punaisenmeren yhdistävän Suezin kanavan laajentaminen on tärkein tekijä tunkeutuvien vieraiden lajien siirtymiselle ja leviämiselle Välimeren alueelle. Joidenkin lähteiden mukaan Antalyanlahdesta on löytynyt 63 vieraslajia, joiden joukossa on sardellien, lima-ahventen, viuhkaeväisten, kardinaali-, leijona-, luu- ja pallokalojen, pentojen, merisiilien ja murisijoiden lajeja. Tulokkaat ovat vaikuttaneet Välimerelle ominaisten, kuten meriahventen alaheimon, varsinkin Epinephelus suvun kalamäärän nopean vähenemiseen. Samoin Välimeressä elävä meriheinälaji Posidonia oceanica, joka on nimetty meren jumalan Poseidonin mukaan, on yksi Antalyanlahden kotoperäisistä lajeista, joka joillakin alueilla on kadonnut kokonaan. Valtavien ankkurien ja ketjujen käyttö ja laiturien rakentaminen, myös muu saastuttaminen ja rannikon tuhoutuminen ovat aiheuttaneet tämän lajin ajautumisen sukupuuttoon.
Çukurovan yliopiston geotekniikan osaston mukaan Antalyanlahdella puuttuivat tutkimukset pohjaeläimistä vuoteen 2008 saakka. Joten samana vuonna tehdyn selvitystyön tarkoituksena oli määritellä nykyiset lahden pohjaeläinten foraminiferal-kokoonpanot ja paljastaa sukujen ja lajien jakauma asemittain.
Antalya
Antalyanlahti
Alanyan panoraama
Antalyan vuorimaisemaa.
Intian parlamenttivaalit 2024

Intian parlamenttivaalit 2024 olivat maailman suurimmat vaalit, ne järjestettiin seitsemässä osassa 19. huhtikuuta – 1. kesäkuuta. Tulokset ilmoitettiin 4. kesäkuuta. Äänioikeutettuja oli yli 968 miljoonaa, joista 642 miljoonaa äänesti vaaleissa. Vaalien suurimpana puolueena pysyi Intian kansanpuolue (BJP) 240 paikalla, toiseksi suurin oli opposition Intian kongressipuolue (INC) 99 paikalla.
Kongressipuolue muodosti vaaleja varten 26 puolueen oppositioliittouman nimeltä INDIA (Indian National Developmental Inclusive Alliance). Kansanpuolue johti NDA-liittoumaa (National Democratic Alliance). Intian kansanpuolue sai yhdessä liittolaisineen enemmistön parlamenttiin, mutta se menetti useita paikkoja viime vaaleista ja tarvitsi ensimmäistä kertaa kymmeneen vuoteen liittolaisiaan enemmistön muodostamiseen. Vaalivoiton myötä Modista tuli Jawaharlal Nehrun lisäksi toinen Intian pääministeri, joka valittiin kolmannelle peräkkäiselle kaudelle.
Kansanpuolueen kannatuksen vähenemisen syinä voidaan pitää opposition oikeusvaltiota, demokratiaa ja sosiaalista oikeudenmukaisuutta korostaneen vaalikampanjan onnistumista. Toinen kansanpuolueen kannalta kielteinen asia oli korkeimman oikeuden helmikuussa 2024 tekemä päätös, joka pakotti puolueet julkistamaan vaalirahoitustaan koskevat tiedot. Vaalituloksen myötä BJP:tä lähellä olevan liikemies Gautam Adanin johtaman Adani Groupin arvo laski yli 20 %. BJP:n oppositionvastaiset toimenpiteet, joihin lukeutui oppositiopuolueiden pankkitilien jäädytyksiä ja -johtajien pidätyksiä saivat aktivoitua demokratian tilasta huolestuneita äänestäjiä.
Vaalien aikana nähtiin lämpöaalto, joka aiheutti yli 30 vaalivirkailijan kuoleman Uttar Pradeshin osavaltiossa.
Tautoga

| Tautoga |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Huulikalat Labridae
Suku::  Tautoga
Laji::  onitis
Kaksiosainen nimi
 Tautoga onitis  (Linnaeus, 1758) 
Katso myös
   Tautoga Wikispeciesissä   Tautoga Commonsissa 
Infobox OKNimi-testi OKIUCN-testi OK: 
Tautoga (Tautoga onitis) on huulikaloihin kuuluva kalalaji. Lajia tavataan uhanalaisena Pohjois-Amerikan itärannikolla.
Koko ja ulkonäkö

Tautoga voi kasvaa suurimmillaan noin 90 cm pitkäksi. Laji on ruumiinrakenteeltaan pitkänomainen, korkearuumiinen ja tukeva. Selkäevä on pitkä ja pyrstöevä lyhyt, paksu ja lähes tasakärkinen. Tautogan huulet ovat paksut. Kalan väri vaihtelee vihertävästä harmahtavaan ja hyvin tumman ruskeaan. Erityisesti naarailla ja nuorilla yksilöillä on epäsäännöllisiä juovia.
Levinneisyys ja elintavat

Tautogaa tavataan Nova Scotiasta Etelä-Carolinaan. Se liikkuu rannikoilla erityisesti riuttojen tai laiturien läheisyydessä ja talvisin syvemmissä vesissä. Kala on päiväaktiivinen. Tautoga syö nilviäisiä ja äyriäisiä. Lisääntymiskausi on huhtikuulta kesäkuulle, ja kutu tapahtuu pareittain tai ryhminä.
Tautoga on sekä vapaa-ajan että kaupallisen kalastuksen kohde. Kalastuksen vuoksi kannat ovat taantuneet, ja tautoga luokitellaan vaarantuneeksi.
Villu Tamme

| Villu Tamme |
| --- | --- |
 Villu Tamme vuonna 2011.
Henkilötiedot
Syntynyt: 2. marraskuuta 1963 (ikä 61) Tallinna, Neuvostoliitto
Ammatti:  muusikko, kirjailija
Muusikko
Tyylilajit:  punk rock,
Soittimet:  laulaja, kitaristi
Yhtyeet:  J.M.K.E., Velikije Luki
  [ Muokkaa Wikidatassa ] [ ohje ]  
Villu Tamme (s. 2. marraskuuta 1963 Tallinna, Neuvostoliitto) on virolainen punk-muusikko ja kirjailija.
Tamme näki sanan punk ensimmäistä kertaa vuoden 1978 Suosikissa, jonka kaveri oli onnistunut tuomaan Neuvostoliittoon. Tamme on kertonut The Sex Pistols -yhtyeen Sid Viciouksen ja Johnny Rottenin ulkonäön tehneen häneen niin suuren vaikutuksen, että hän leikkasi seuraavana päivänä hiuksensa. Myöhemmin hän kuuli näiden musiikkia ja se vei hänet mukanaan.
Tamme on soittanut muun muassa yhtyeissä nimeltä Türa, Velikije Luki, J.M.K.E. ja Vürst Trubetsky & J. M. K. E. Tamme on julkaissut monien musiikkilevyjen ohella myös runokokoelmia ja hänellä on ollut Virossa myös oma TV-show Seitse vaprat. Tamme on laatinut työkseen sanaristikkoja. Vuonna 2015 Tamme osallistui Viron televisiossa esitettyyn Vain Elämää -pop-viihdeohjelmaan “Laula Mu Laulu”.
Aiheesta muualla

Ylen Elävä arkisto – Villu Tamme, toimiko perestroika? – Villu Tammen haastattelu Arto Nyberg -ohjelmassa 24. helmikuuta 2008
| Auktoriteettitunnisteet  |
| --- | --- |
Kansainväliset:  VIAF 
Taiteenala:  MusicBrainz 
Henkilöt:  Elonet
Euroopan unionin ja Kanadan vapaakauppasopimus

CETA-maat (vuoden 2014 kartta).
Euroopan unionin ja Kanadan kauppasopimus eli CETA-sopimus (Comprehensive Economic and Trade Agreement, "Laaja-alainen talous- ja kauppasopimus") on Euroopan unionin ja Kanadan välinen kauppasopimus.
Neuvottelut aloitettiin vuonna 2009. Sopimus allekirjoitettiin 30. lokakuuta 2016 Brysselissä EU:n ja Kanadan tasolla. EU-parlamentti hyväksyi sopimuksen 15. helmikuuta 2017. Täysimääräinen voimaantulo vaatii vielä kunkin jäsenmaan ratifioinnin.
Sopimuskohtia > Investointisuoja ja välimiesoikeus

Sopimukseen sisältyy investointi- eli sijoitussuoja, mikä tarkoittaa että kansainväliset yritykset voivat haastaa valtioita oikeuteen, jos yritysten sijoitukset eivät niiden mielestä saa oikeudenmukaista ja tasa-puolista kohtelua tai suojaa tai ne katsovat taloudellisia etujaan loukatun. Investointiriitojen selvittelypaikaksi on sovittu välimiesoikeus. Välimiesoikeutta on arvosteltu epädemokraattiseksi ja suljetuksi.
Euroopan parlamentti arvosteli ennen CETA:n hyväksymiseen johtanutta äänestystä sopimusta ja erityisesti sen investointisuojaa ja riitojen ratkaisumenettelyä, (ISDS; sanoista Investor State Dispute Settlement). Jopa sopimuksen läpimeno parlamentissa oli epävarmaa. Siksi EU pyysi tammikuussa 2016 Kanadaa avaamaan sopimuksen investointisuojaa koskevan kohdan. EU haluaisi perustaa riitojen ratkaisuun uuden oikeuden, jossa olisi pysyvät ammattituomarit ja valitusoikeus. EU on esittänyt samanlaista ratkaisua Yhdysvaltojen kanssa käytävissä vastaavanlaisissa TTIP-vapaakauppaneuvotteluissa. Yhdysvallat vastustaa EU:n uutta mallia.
Tuloksena oli, että CETA:an sisältyvää investointisuojamekanismia muutettiin avoimemmaksi ja siihen sisällytettiin jopa jonkinlainen valitusoikeus. Sen ongelmat eivät kuitenkaan poistuneet. Corporate Europe Observatory testasi viisi eri tapausta, jotka johtaisivat yhä uuden nimitetyn sijoittajasuojan ICS (Investor Court System) alaisuudessakin oikeudenkäyntiin, jossa vain sijoittajat ja yritykset voivat yksipuolisesti haastaa valtioita oikeuteen etujaan loukattaessa.
CETA-sopimus oli Kanadan osalta konservatiivisen pääministeri Steven Harperin aikaansaannos. Vuoden 2015 vaalien jälkeisen keskusta-vasemmistolainen pääministeri Justin Trudeaun oli myötämielisempi investointiriitakohdan avaamiselle.
Sopimuskohtia > Julkiset palvelut

Sopimus avaa Kanadan alue- ja paikallistason julkiset hankinnat kilpailulle. Sopimus takaa EU:n yrityksille paremman pääsyn provinssitason julkisiin hankintoihin, kuin mitä kanadalaisyrityksillä on aiemmin ollut.
Sopimuksen julkisia hankintoja koskevat osiot voivat olla merkityksellisiä esimerkiksi ilmaston lämpenemisen torjumiselle. Valtiot ovat perinteisesti voineet asettaa laadullisia kriteerejä hankinnoilleen, jotka menevät niiden omien kustannuksia koskevien reunaehtojen tai tarjoajille asetettujen alempien hintavaatimusten edelle. Ceta periaatteessa ensin sallii tämän, mutta sitten väljällä ja epätäsmällisellä muotoilullaan "most advantageous" (~edullisin, hyödyllisin, antoisin) ainakin osittain romuttaa hyvän tarkoituksensa.
Sopimuskohtia > Sääntely

Byrokratiaa vähennetään. EU:n ja Kanadan sääntely-yhteistyön arvioidaan helpottavan teknisten määräysten soveltamista ja alentavan kustannuksia. Perustettavan sääntely-yhteistyön tarkoituksena on avata poliittista päätöksentekoa yritysten suuntaan uuden, tähän tarkoitukseen perustettavan foorumin myötä.
Sääntely-yhteistyö toteutettaisiin käytännössä Ceta-sekakomiteoiden avulla, jotka avaisivat päätöksentekoa yhtiöiden, järjestötoimijoiden ja ajatushautomoiden suuntaan, mutta myös velvoittaisivat päättäjiä informoimaan näitä samoja tahoja hyvissä ajoin etukäteen mahdollisista merkittävistä lakimuutoksista.
Sääntely-yhteistyön merkittävimpiä ongelmia on sen antama mahdollisuus hidastaa rahamarkkinoiden sääntelyn, terveyden tai ympäristön kannalta välttämättömiä uudistuksia, jos niiden toteuttaminen on ristiriidassa yritysten tai sijoittajien edun kanssa.
Sopimuskohtia > Tullihelpotukset

Sopimus poistaa EU:n ja Kanadan väliset tullimaksut teollisuustuotteilta. Tullimaksujen poiston on arveltu tuovan eurooppalaisyrityksille 500 miljoonan euron säästön vuosittain.
Paikallisten elinkeinonharjoittajien niin Kanadassa kuin Euroopassakin [etu]oikeuksia poistava sopimus jäytäisi kriitikoiden mukaan myös työ-ja ympäristölainsäädäntöä ja luovuttaisi ylikansallisille yrityksille oikeuden sanella julkisen alueelle kuuluvaa politiikkaa. Lisäksi näitä kustannuksia on alennettu teollisuusmaiden välillä jo 30 vuoden ajan, joten ne ovat jo valmiiksi melko alhaalla.  Onkin kysytty, voitaisiinko tulleja ja tariffeja alentaa ilman, että sopimukseen nivotaan paljon eripuraa aihettavia kohtia kuten sijoittajansuoja ja sääntely-yhteistyö.
Arvioituja vaikutuksia > Talous ja työllisyys

Euroopan unionin ja Kanadan vapaakauppasopimuksen on arvioitu aiemmin lisäävän kauppaa näiden välillä yli 20 prosenttia yli 25 miljardiin euroon. Euroopan unionin vuoden 2014 arvion mukaan vapaakauppasopimus lisäisi alueiden välistä kauppaa 25 prosenttia. Sopimuksen on arvioitu kasvattavan EU:n bruttokansantuotetta noin 12 miljardilla eurolla vuodessa. Vuonna 2016 tehdyn edellä mainittuja tutkimuksia kriittisesti tarkastelevan Itävaltaan, Eurooppaan ja Kanadaan keskittyvän tutkimuksen mukaan taloudelliset hyödyt ovat marginaaliset.
Kanadassa on aiemmin arveltu sopimuksen tuovan 80 000 työpaikkaa ja olevan merkittävämpi kuin Yhdysvaltojen kanssa solmittu NAFTA-sopimus. EU:lle merkitys ei ole yhtä iso, mutta sopimuksen on arvioitu nopeuttavan Yhdysvaltojen kanssa käytäviä samankaltaisia TTIP-neuvotteluja.
Joidenkin tutkimusten mukaan kuitenkin pitkäaikaisvaikutukset etenkin pohjoisimman Euroopan valtioiden työllisyydelle, hyvinvoinnille ja taloudelliselle tasa-arvolle ovat miinusmerkkiset, kun pääosin hintaperusteinen, suuria toimijoita suosiva kilpailu lisääntyy merkittävästi.
Arvioituja vaikutuksia > Tullimuutokset

Sopimuksen tullimuutoksista suurin vaikutus kohdistuu maataloustuotteiden kauppaan. Kanada voi jatkossa tuoda 80 000 tonnia sianlihaa ja 50 000 naudanlihaa EU-alueelle ilman tullimaksuja. EU:n puolella eniten hyötyvät juustonvalmistajat, jotka voivat yli kaksinkertaistaa korkealaatuisten juustojen viennin.
Arvioituja vaikutuksia > Vaikutus Suomeen

Suomen tavaroiden ja palvelujen vienti Kanadaan oli vuonna 2014 arvoltaan noin 750 miljoonaa euroa. Presidentti Sauli Niinistö arvioi EU:n laskelmien pohjalta, että vienti voisi kasvaa sopimuksen myötä lähes miljardiin. Niinistön mukaan Suomi saa Kanadan kaupasta suhteellisesti suuren osan. Kanada on suuri mahdollisuus jäänmurtajille sekä jäisissä ja kylmissä olosuhteissa toimivalle tekniikalle ja kaivosteollisuuden laitteille.
Niinistö kävi valtiovierailulla Kanadassa 8.−11. lokakuuta 2014 Seurueeseen kuuluivat elinkeinoministeri Jan Vapaavuori sekä yritysjohtajien valtuuskunta.
Ei ole yksiselitteistä, että CETA tuo investointien, talouden tai työllisyyden kasvua. Varsinkin pien- ja keskisuurilta yrityksiltä, tietyiltä teollisuudenaloilta ja pienviljelystä katoaa työpaikkoja. Esimerkiksi Itävaltaan keskittyneen, mutta muiden Euroopan unionin jäsenvaltioiden kehitystä heijastelleen tutkimuksen mukaan sopimus vaivoin on vaivan arvoinen, jos sen tulonlisäyksen arvo on vain 0,016% (alle eurooppalaisen keskiarvon) ja talousvaikutukset koko Euroopassa BKT:lla mitattuna 0,03% - 0,08%.